་དང་པོ།
རྣམ་བཞག་ལ་མཁས་པ་ཆོས་ལ་དབང་༡༠བ་སྟེ་བཅུའོ། །ཞེས་པའང་འཆང་ཚུལ་རྣམ་
གྲངས་གཅིག་གོ། །
བཅུ་གསུམ་པ་སྟོབས་བཅུ་དང་། བཅུ་བཞི་པ་མི་འཇིགས་པ་བཞི་ནི་གོང་ལྟར་རོ། །
བཅོ་ལྔ་པ་བསྲུང་བ་མེད་པ་རྣམ་གསུམ་ནི། ༡སྐུ་གསུང་༢ཐུགས་ཀྱི༣་སྤྱོད་པ་ལ་
འཁྲུལ་པ་ཡོངས་སུ་དག་པས་ཉེས་པ་གཞན་གྱིས་ཤེས་པར་དོགས་པའི་བག་ཚ་དང་བཅབ་
བཅུ་དྲུག་པ་དྲན་པ་ཉེར་བཞག་གསུམ་ནི། ཆོས་སྟོན་པ་ན་གུས༡་མ་གུས༢་
བོ་སྙམ་པ་མི་མངའ་བའོ། །
འདྲེས༣མ་གསུམ་ལ་ཆགས་སྡང་ཆ་མཉམ་སྐྱེ་བ་གསུམ་ཀས་དབེན་པ་བཏང་སྙོམས་སུ་
དྲན་དང་ལྡན་པར་གནས་པའོ། །
བཅུ་བདུན་པ་བསྙེལ་བ་མེད་པ་ནི་འགྲོ་དོན་མཛད་པ་དུས་ལས་མི་འདའ་བར་གང་
འདུལ་དུ་སྟོན་པའི་སྐབས་དར་མཛད་པ་ཡོལ་མི་སྲིད་པའོ། །
བཅོ་བརྒྱད་པ་བག་ཆགས་ཡང་དག་བཅོམ་པ་ནི། སྒྲིབ་གཉིས་བག་ཉལ་དང་བཅས་
པ་སྤངས་པའོ། །བཅུ་དགུ་པ་ཐུགས་རྗེ་ཆེན་པོ་ཉིད་ནི། འགྲོ་བ་མཐའ་དག་ལ་བརྩེ་བའི་
ཐུགས་རྗེའོ། །ཉི་ཤུ་པ་མ་འདྲེས་པའི་ཆོས་བཅོ་བརྒྱད་ནི་གོང་ལྟར་རོ། །
ཉེར་གཅིག་པ་རྣམ་པ་ཐམས་ཅད་མཁྱེན་པ་ནི། སྤངས་རྟོགས་མཐར་ཕྱིན་པ་ཆོས་ཀྱི་
སྐུའི་རང་བཞིན་ནོ། །དེ་ལྟ་བུའི་ཡོན་ཏན་རྣམས་ལས་ས་ལམ་གྱི་སྐབས་སུ་བཤད་པ་
རྣམས་ནི་དྲི་བཅས་དང་མི་གསལ་བ་དང་ཡོངས་སུ་མ་རྫོགས་པ་ཡིན་ལ་སངས་རྒྱས་ཀྱི་
ཡོན་ཏན་ནི་ཐམས་ཅད་མངོན་སུམ་དུ་མཛད་ཅིང་དྲི་མ་ཤིན་ཏུ་རྣམ་པར་དག་པ་རབ་ཏུ་
གསལ་བ་ཡོངས་སུ་རྫོ་གས་པ་མཐར་ཐུག་པར་ཕྱིན་པ་ཟག་པ་མེད་པའི་ཆོས་དབྱིངས་ཀྱིས་
བསྡུས་པ་ཁོ་ན་ཡིན་པར་གསུངས་སོ། །
གསུམ་པ་མདོར་བསྡུ་བ་ནི། མཁྱེན་བརྩེ་ནུས་གསུམ་སྟེ། མཁྱེན་པའི་ཡོན་ཏན་ནི།
130

བདེ་སྨོན་འགྲེལ་ཆུང་ཞིང་ཁམས་མྱུར་བསྒྲོད།
བཟོད་ནས་དག་པའི་ངོ་བོ་ཆོས་ཀྱི་དབྱིངས་མངོན་སུམ་དུ་མཛད་པས་བསམ་མི་ཁྱབ་པའི་
ཡོན་ཏན་ཐམས་ཅད་བོས་པ་བཞིན་འབྱུང་བ་ཇི་ལྟ་བ་མཁྱེན་པའི་ཡོན་ཏན་ཏེ། དེ་ལྟར་
མངོན་དུ་མཛད་པས་ཡོན་ཏན་ཐམས་ཅད་འབྱུང་བ་ལྟ་ཅི་སྨོས། སྦྱོར་ལམ་ཆོས་མཆོག་མན་
ཆད་ཀྱི་ཏིང་ངེ་འཛིན་མངོན་ཤེས་རྫུ་འཕྲུལ་མཐུ་ཕུན་ཚོགས་ཐམས་ཅད་ཆོས་དབྱིངས་ལ་
མོས་པ་བྱས་པའི་ཡོན་ཏན་དང༌། འཕགས་པ་དགྲ་བཅོམ་པ་རྣམས་ཀྱི་སྤྲངས་རྟོགས་དང་
མངོན་ཤེས་རྫུ་འཕྲུལ་སོགས་ཐམས་ཅད་ཆོས་དབྱིངས་ཅུང་ཟད་རྟོགས་པའི་ཡོན་ཏན་དང་།
འཕགས་པ་རང་རྒྱལ་རྣམས་དེ་བས་ལྷག་པའི་སྤངས་རྟོགས་མངོན་ཤེས་རྫུ་་འཕྲུལ་མངའ་
པ་ཐམས་ཅད་ཆོས་དབྱིངས་ཕྱོགས་གཅིག་རྟོགས་པའི་ཡོན་ཏན་དང༌། བྱང་སེམས་
འཕགས་པ་རྣམས་སྔ་མ་རྣམས་ལས་ཆེས་ཆེར་ལྷག་པའི་སྤངས་རྟོགས་མངོན་ཤེས་རྫུ་
འཕྲུལ་མཐུ་ཕུན་སུམ་ཚོགས་པ་ཐམས་ཅད་ཆོས་དབྱིངས་དེ་ཕལ་ཆེར་རྟོགས་པའི་ཡོན་ཏན་
ཡིན་པར་མཉམ་མེད་དྭགས་པོས་གསུངས། མཁའ་ཁྱབ་སེམས་ཅན་ཐམས་ཅད་སྔོན་ཇི་
ལྟར་གྱུར་པ་ཕྱིས་ཇི་ལྟར་འགྱུར་བ་ད་ལྟ་ལས་ཅི་བྱེད། ཁ་ནས་གང་སྨྲས། སེམས་ལ་ཅི་
བསམ། བདེ་སྡུག་སོགས་ཤེས་བྱ་མ་ལུས་པ་ཐམས་ཅད་དུས་གཅིག་ལ་སོ་སོར་མ་
འདྲེས་པར་གཟིགས་པ་ནི་ཇི་སྙེད་མཁྱེན་པའི་ཡོན་ཏན་ནོ། །
བརྩེ་བའི་ཡོན་ཏན་ནི། མཁའ་མཉམ་སེམས་ཅན་ཐམས་ཅད་ལ་ཐུགས་རྗེ་རྣམ་
བཞིས་རྟག་ཏུ་གཟིགས་པ་སྟེ། དེའང་རྟག་པ་རྒྱུན་གྱི་ཐུགས་རྗེ་ཆུ་བོའི་རྒྱུན་ལྟ་བུ། རང་
བཞིན་ཤུགས་ཀྱི་ཐུགས་རྗེ་ཉི་མ་དང་འོད་ཟེར་ལྟ་བུ། བསྐུལ་ཞིང་གསོལ་བ་བཏབ་པའི་
ཐུགས་རྗེ་སྙིང་རྗེ་ཅན་ལ་དབུལ་པོས་སློང་བ་ལྟ་བུ། ཡུལ་དང་ཕྲད་པའི་ཐུགས་རྗེ་མཛངས་
པས་སྤྱོད་ལོག་བྱེད་པ་མཐོང་བ་ལྟ་བུ་མངའ་བར་གསུངས། ནུས་པའི་ཡོན་ཏན་ནི། དོན་
གཉིས་པུན་སུམ་ཚོགས་པའི་ཡོན་ཏན་བསམ་མི་ཁྱབ་པ་ལ་མངའ་དབང་འབྱོར་བའོ།
བཞི་པ་ཕྲིན་ལས་འགྲོ་དོན་མཛད་ཚུལ་ནི། ཡིད་བཞིན་ནོར་བུ་བྱི་དོར་བྱས་ཤིང་
།
1.༣]

གངས་ཅན་རིག་བཅུད་ལས།
ཀརྨ་ངེས་དོན་བསྟན་འཛིན་གྱི་གསུང་འབུམ་པོད་དང་པོ།
མཆོད་ན་དགོས་འདོད་ཆར་དུ་འབེབས་ཀྱང་འབད་རྩོལ་དང་རྣམ་རྟོག་མེད་པ་ལྟར།
སངས་རྒྱས་ངོ་བོ་ཉིད་སྐུ་དངོས་དངོས་མེད་སོགས་སྒྲ་རྟོག་གི་ཡུལ་ལས་འདས་ཤིང་སྤྲོས་
པའི་མཚན་མ་བྲལ་ཡང་གདུལ་བྱའི་བློ་དང་མཚམས་པར་གང་འདུལ་དུ་སྣང་ཞིང་འབད་
མེད་ལྷུན་གྲུབ་ཀྱི་འགྲོ་དོན་རྒྱ་ནམ་མཁའ་དང་སེམས་ཅན་གྱིས་གར་ཁྱབ་ཆུ་དུས་འཁོར་བ་
ཇི་སྲིད་བར་རྒྱུན་མི་འཆད་དུ་འབྱུང་བའོ། །
ལྔ་པ་དེ་དག་བསམ་མི་ཁྱབ་པ་ནི། །རྫོགས་པའི་སངས་རྒྱས་རྣམས་ནི་ཆོས་ཀྱི་སྐུ་
ལས་མ་གཡོས་ཀྱང་གཟུགས་སྐུ་སྣ་ཚོགས་སུ་སྣང་བ་དང་།
གསུང་གི་འདུ་བྱེད་ཐམས་ཅད་
དང་བྲལ་ཡང་གང་འདུལ་གྱི་ཆོས་སྒོ་མཐའ་ཡས་པར་སྟོན་པ་དང༌། ཐུགས་རྣམ་རྟོག་གི་
མཚན་མ་མི་མངའ་ཡང་ཤེས་བྱ་ཐམས་ཅད་མཁྱེན་པ་དང་། འབད་རྩོལ་གྱི་སྤྲོས་པ་མི་མངའ་
ཡང་གང་འདུལ་གྱི་འཕྲིན་ལས་ལྷུན་གྲུབ་ཏུ་འབྱུང་བ་སྟེ། སོ་སོ་སྐྱེ་བོས་ལྟ་ཅི་སྨོས་ས་
བཅུའི་སེམས་དཔའ་རྣམས་ཀྱིས་ཀྱང་བསམ་མི་ཁྱབ་པ་དང༌། དེའི་ཕྱིར་དང་པ་ཡུད་ཙམ་
སྐྱེས་པའི་བསོད་ནམས་ཀྱང་ཚད་མེད་པ་ཐོབ་པར་གསུངས་སོ། །ཅི་འོད་དཔག་མེད་སྐུ་
མདོག་དམར་པོ་ལ་མཚན་བཟང་སྐབས་གསེར་མདོག་ཏུ་བཤད་པ་འགལ་ལོ་སྙམ་ན།
སངས་རྒྱས་ཀྱི་གནས་ཚུལ་ཤེས་པས་ལྟ་ཅི་སྨོས་ཀུན་རྫོ་བ་ཙམ་དུའང་མི་འགལ་ཏེ། ཀུན་
མཁྱེན་མི་བསྐྱོད་རྡོ་རྗེ་བདེ་བ་ཅན་དུ་བྱོན་པས་སྣང་མཐའ་སྐུ་མདོག་སེར་པོ་ཅན་མཇལ་བ་
དང༌། ཇོ་བོ་རྗེས་རིགས་ལྔའི་སངས་རྒྱས་གསེར་མདོག་ཅན་ཞལ་གཟིགས་པས་སངས་
རྒྱས་ཐམས་ཅད་ཀྱང་རང་མདོག་སེར་པོ་ཡིན་འདུག་གསུངས་སོ། །
ས་པཎ་གྱིས་བརྒལ་ལེན་སོགས་འདིར་མ་སྤྲོས། དེ་ལྟར་རང་གི་དད་པ་གསོ་ཕྱིར་
མདོ་ཙམ་ཕྱེས་ནས་ད་ནི་གཞུང་གི་དོན་འཆད་པ་ལ། གཉིས་པ་ནི། དངོས་དང་ཡིད་ཀྱིས་
སྤྲུལ་པའི་ལུས་ལོངས་སྤྱོད། །ཡོངས་སུ་མ་བཟུང་ནམ་མཁའི་མཐར་ཐུག་པ། །བློ་ཡིས་
བླངས་ཏེ་བདེ་བར་གཤེགས་རྣམས་མཆོད། །དམན་ལ་བརྩེར་དགོངས་བདག་གི་འདི་དག་
132

བདེ་སྨོན་འགྲེལ་ཆུང་ཞིང་ཁམས་མྱུར་བསྐྲོད།
བཞེས། །ཞེས་གསུངས་ཏེ་དངོས་སུ་ཅི་འབྱོར་བཤམ་པའི་མཆོད་པས་མཚོན་ལུས་ལོངས་
སྤྱོད་དགེ་ཚོགས་དང་བཅས་པ་དང༌། ཡིད་ཀྱིས་སྤྲུལ་པའི་མཆོད་པ་བཀྲ་ཤིས་རྗ་ས་རྟགས་
རྒྱལ་སྲིད་སྣ་བདུན་འདོད་ཡོན་ཏན་རྣམ་ལྔ་སོགས་ཁྱད་པར་འཕགས་པ་རྣམས་དང་།
བདག་པོས་ཡོངས་སུ་མ་བཟུང་བའི་མཆོད་པ་ཡིད་བཞིན་གྱི་ནོར་བུ། དཔག་བསམ་གྱི་ཤིང་།
རིན་པོ་ཆེ་སྣ་ཚོགས་པའི་རི་བོ་དང་ཉེར་སྤྱད། རྩི་ཤིང་ནགས་ཚལ། སྨན་དང་མེ་ཏོག་སྣ་
ཚོགས་ཆུ་གཙང་བསིལ་མ་སོགས་ཡིད་དུ་འོངས་པའི་མཆོད་པར་འོས་པ་འཇིག་རྟེན་གྱི་
ཁམས་སུ་ཅི་མཆིས་ཐམས་ཅད་དང་། བླ་ན་མེད་པའི་མཆོད་པ་བྱང་ཆུབ་སེམས་དཔའ་
རྣམས་ཀྱིས་སྨོན་ལམ་དང་ཏིང་ངེ་འཛིན་གྱིས་སྤྲུལ་པ་རྒྱ་ནམ་མཁའི་མཐར་ཐུག་པ་གང་
ཞིང་དུས་རྒྱུན་མི་འཆད་པ་ཐམས་ཅད་ཀྱང་དང་བའི་བློ་ཡིས་བླངས་ཏེ་རྒྱལ་བ་འོད་དཔག་
མེད་སོགས་བདེ་བར་གཤེགས་པ་སྲས་དང་བཅས་པ་རྣམས་ལ་མཆོད་པར་བགྱིད་ལགས་ན།
དམན་པ་བདག་སོགས་སེམས་ཅན་རྣམས་ལ་བརྩེ་བར་དགོངས་པའི་འགྲོ་མགོན་རྣམས་
ཀྱིས་བདག་གི་རེ་བ་སྐོང་བའི་དོན་གྱི་སླད་དུ་ཇི་ལྟར་ཕུལ་བ་འདི་དག་ཉིད་ཀྱི་མཐུ་ཡིས་བཞེས་
པར་གསོལ་ལོ་ཞེས་པའོ། །
གསུམ་པ་ནི། བདག་དང་སེམས་ཅན་ཀུན་གྱི་སྡིག་པའི་ལས། །ཉེས་པར་གྱུར་གང་
མཐོལ་ཞིང་བཤགས་པར་བགྱི། །སླན་ཆད་ནམ་ཡང་བགྱིད་པར་མ་གྱུར་ཅིག །ལས་ཀྱི་
སྒྲིབ་ ་པའང་གཏན་དུ་ཟད་བྱེད་ཤོག །ཅེས་གསུངས་ཏེ་བདག་དང་སེམས་ཅན་ཀུན་གྱིས་
ཐོག་མེད་ནས་ད་ལྟའི་བར་དུ་སྡིག་པའི་ལས་མི་དགེ་བ་བཅུ་དང་མཚམས་མེད་པ་ལྔ་དང་
དམ་ཆོས་སྤངས་པ་དང་དཀོན་མཆོག་གི་དཀོར་རྐུ་འཕྲོག་བགྱིས་པ་སོགས་རང་བཞིན་གྱི་
ཁ་ན་མ་ཐོ་བ་དང༌། སོ་བྱང་སྔགས་ཀྱི་སྡོམ་པ་དམ་ཚིག་དང་འགལ་བ་བཅས་པའི་ཁ་ན་མ་
ཐོ་བ་སོགས་ཉེས་པར་གྱུར་པའི་ལས་གང་དང་ཅི་བགྱིས་པ་ཐམས་ཅད་བླ་མ་འོད་དཔག་
མེད་སོགས་སངས་རྒྱས་དང་བྱང་ཆུབ་སེམས་དཔའ་ཐམས་ཅད་ཀྱི་སྤྱན་སྔར་སྙིང་ནས་
].3.3

གངས་ཅན་རིག་བཅུད་ལས། ཀརྨ་ངེས་དོན་བསྟན་འཛིན་གྱི་གསུང་འབུམ་པོད་དང་པོ།
འགྱོད་པས་མཐོལ་ཞིང་བཤགས་པར་བགྱིའོ། །སླན་ཆད་དེ་ལྟ་བུའི་ལས་ནམ་ཡང་མི་
བགྱིད་དོ་བགྱིད་པར་མ་གྱུར་ཅིག་དེ་ལྟར་བཤགས་པས་རང་གིས་སྔར་བྱས་ཀྱི་ལས་སྒྲིབ་
ཐམས་ཅད་བྱང་ཞིང་གཞན་གྱི་ལས་ཀྱི་སྒྲིབ་པའང་གཏན་དུ་ཟད་ནས་བདེ་བར་འགོད་པའི་
བྱེད་པོར་ཤོག་ཅིག་ཅེས་པའོ། །
བཞི་པ་ནི། རྒྱལ་དང་རྒྱལ་སྲས་ཉན་ཐོས་རང་རྒྱལ་དང༌། ། འགྲོ་བ་ཀུན་གྱི་དགེ་ལ་
རྗེས་ཡི་རང༌། །ཞེས་གསུངས་ཏེ་ཕྱོགས་བཅུའི་རྒྱལ་བ་སངས་རྒྱས་རྣམས་ཀྱིས་དང་པོ་
ཐུགས་བསྐྱེད་བར་དུ་ཚོགས་བསགས་མཐར་མངོན་པར་སངས་རྒྱས་ནས་འགྲོ་བའི་དོན་
རྒྱུན་མི་འཆད་དུ་མཛད་པའི་བསོད་ནམས་གཞལ་དུ་མེད་པ་ཐམས་ཅད་དང་། རྒྱལ་སྲས་
བྱང་སེམས་རྣམས་ཀྱིས་དང་པོ་ཐུགས་བསྐྱེད་ནས་ཚུལ་ཁྲིམས་གསུམ་གྱིས་བསྡུས་པའི་
བྱང་ཆུབ་སྤྱོད་པ་རླབས་ཆེན་སྤྱད་པའི་བསོད་ནམས་ཐམས་ཅད་དང༌། འཕགས་པ་ཉན་
ཐོས་དང་རང་རྒྱལ་རྣམས་ཀྱིས་དང་པོར་ངེས་འབྱུང་གི་ལམ་དུ་ཞུགས་ནས་བསླབ་པ་
གསུམ་ལ་བསླབས་པས་ལས་དང་ཉོན་མོངས་པ་བཅོམ་སྟེ་འཁོར་བའི་རྒྱ་མཚོའི་ཕ་མཐར་
སོན་པའི་བསོད་ནམས་དང་། སོ་སྐྱེའི་འགྲོ་བ་ཀུན་གྱི་བསོད་ནམས་བགྱི་བའི་དངོས་པོ་
གསུམ་སོགས་དཀར་པོ་དགེ་བའི་ལས་ཅི་བགྱིས་པ་ཐམས་ཅད་ལ་བདག་དགའ་ཞིང་གུས་
པས་རྗེས་སུ་ཡི་རང་ངོ་ཞེས་པའོ། །
ལྔ་པ་ནི། གང་ཡང་ཕྱོགས་བཅུའི་བདེ་གཤེགས་ཐམས་ཅད་ལ། །ཐེག་མཆོག་ཆོས་
ཀྱི་འཁོར་ལོ་བསྐོར་བར་བསྐུལ། །ཞེས་གསུངས་ཏེ། གང་ཡང་ཕྱོགས་བཅུའི་འཇིག་རྟེན་
གྱི་ཁམས་སུ་མངོན་པར་རྫོགས་པར་སངས་རྒྱས་པའི་བདེ་གཤེགས་གང་ཞིག་དགོས་པའི་
དབང་གིས་ཆོས་མི་གསུང་བར་བཞུགས་པ་ཇི་སྙེད་མཆིས་པ་དེ་དག་ཐམས་ཅད་ལ་གདུལ་
བྱའི་སེམས་ཅན་རྣམས་ལ་བརྩེ་བས་དགོངས་ཏེ་ཐེག་པ་མཆོག་གི་ཆོས་ཀྱི་འཁོར་ལོ་བླ་ན་
མེད་པ་བསྐོར་བར་བསྐུལ་ལོ་ཞེས་པའོ། །
134

བདེ་སྨོན་འགྲེལ་ཆུང་ཞིང་ཁམས་མྱུར་བསྒྲོད།
དྲུག་པ་ནི། བསྐལ་པ་རྒྱ་མཚོ་དཔག་ཏུ་མེད་པར་ཡང༌། །མྱ་ངན་མི་འདའ་བཞུགས་
པར་གསོལ་བ་འདེབས། །ཞེས་གསུངས་ཏེ་ཕྱོགས་བཅུའི་ཞིང་རྣམས་སུ་སངས་རྒྱས་གང་
ཞིག་གདུལ་བྱའི་རྟག་འཛིན་ཟློག་ཕྱིར་མྱ་ངན་འདའ་བའི་ཚུལ་སྟོན་པར་བཞེད་པ་གང་
མཆིས་ཐམས་ཅད་ཀྱང་དུས་བསྐལ་པ་རྒྱ་མཚོ་དཔག་ཏུ་མེད་པར་ཡང་མྱ་ངན་ལས་མི་
འདའ་བཞུགས་པར་གསོལ་བ་འདེབས་སོ་ཞེས་པའོ། །
བདུན་པ་ནི། དུས་གསུམ་བསགས་པའི་དགེ་བ་ཅི་ཡོད་པ། །གཞན་ཕན་དོན་ཕྱིར་
བྱང་ཆུབ་ཆེན་པོར་བསྔོ། །ཞེས་གསུངས་ཏེ་བདག་གིས་དུས་གསུམ་དུ་བསགས་དང་
གསོག་པར་འགྱུར་བའི་དགེ་བ་ཅི་ཡོད་པ་དེ་ཐམས་ཅད། དགོས་པ་རང་གཞན་སེམས་ཅན་
ཐམས་ཅད་ལ་ཕན་བདེ་དཔག་ཏུ་མེད་པའི་དོན་འགྲུབ་པའི་ཕྱིར། ཡུལ་བླ་མེད་རྫོགས་
པའི་བྱང་ཆུབ་ཆེན་པོར་ཚུལ་བྱ་བྱེད་ལས་ཀྱི་འཁོར་གསུམ་རྣམ་པར་དག་པ་དངོས་སམ་རྗེས་
མཐུན་པས་བསྔོ་བར་བགྱིའོ་ཞེས་པའོ། །གཉིས་པ་སྨོན་ལམ་དངོས་ལ་གཉིས། སྤྱིར་ཐེག་
པ་ཆེན་པོར་སྨོན་པ་དང་། བྱེ་བྲག་བདེ་ཆེན་ཞིང་དུ་སྨོན་པའོ། །
དང་པོ་ལ་གསུམ། རྩ་བ་དགེ་བཤེས་དང་བྱང་སེམས་ལ་སྨོན་པ། དངོས་གཞི་བྱང་
ཆུབ་སྤྱོད་པ་ལ་སྨོན་པ། འབྲས་བུ་མངོན་རྟོགས་ཀྱི་ཡོན་ཏན་ལ་སྨོན་པའོ། །དང་པོ་ནི། ཇི་སྲིད་
བྱང་ཆུབ་སྙིང་པོ་མ་ཐོབ་པར། །སྐྱེ་བ་འདི་དང་མ་འོངས་ཐམས་ཅད་དུ། །བླ་མ་དམ་པས་
རྗེས་སུ་འཛིན་གྱུར་ཅིག །བྱང་ཆུབ་སེམས་ནི་ནམ་དུའང་ཉམས་མ་གྱུར། །ཞེས་གསུངས་ཏེ་
དེའང་ཐེག་པ་མཆོག་གི་ལམ་ལ་བྱང་ཆུབ་ཏུ་སེམས་བསྐྱེད་པ་ཉིད་དེད་དཔོན་ལྟར་སྔོན་དུ་
འགྲོ་དགོས་ཤིང་དེའང་དགེ་བའི་བཤེས་ལ་རག་ལས་ཤིང་མདོར་ན་དགེ་བའི་བཤེས་
གཉེན་ནི་ཐེག་ཆེན་ལམ་གྱི་རྩ་བ་ཡིན་པའི་ཕྱིར། ཇི་སྲིད་བྱང་ཆུབ་སྙིང་པོའི་འབྲས་བུ་མ་
ཐོབ་པ་དེ་སྲིད་ཀྱི་བར་དུ་སྐྱེ་བ་འདི་དང་མ་འོངས་པའི་སྐྱེ་བ་ཐམས་ཅད་དུ་བླ་མ་དམ་པ་
མཚན་ཉིད་ལྡན་པ་དང་ཕྲད་ནས་དེའི་རྗེས་སུ་འཛིན་པ་དང་དེ་ཉིད་ཚུལ་བཞིན་བསྟེན་པའི་
1 .༣.༣

གངས་ཅན་རིག་བཅུད་ལས། ཀརྨ་ངེས་དོན་བསྟན་འཛིན་གྱི་གསུང་འབུམ་པོད་དང་པོ།
སྐལ་པ་དང་ལྡན་པར་གྱུར་ཅིག །དེ་བཞིན་ཏུ་ཀུན་རྫོ་བ་དང་དོན་དམ་པའི་བྱང་ཆུབ་ཀྱི་
སེམས་གཉིས་ནི་བརྩེ་སྟོང་ཟུག་འཇུག་གི་ངོ་བོར་ངེས་པས་དེ་ཉིད་ནམ་དུའང་ཉམས་པར་
མི་འགྱུར་ཞིང་གོང་ནས་གོང་དུ་འཕེལ་བར་གྱུར་ཅིག་པའོ། །
གཉིས་པ་དངོས་བཞི། བྱང་ཆུབ་སྤྱོད་པར་སྨོན་པ་ལ་གསུམ། །མཐུན་རྐྱེན་འབྱོར་
བ༑ འགལ་རྐྱེན་བྲལ་བ། སྤྱོད་པ་དངོས་ལ་སྨོན་པའོ། །དང་པོ་ནི། རིགས་གཟུགས་ལོངས་
སྤྱོད་ཕུན་སུམ་ཚོགས་པ་ཡི། དལ་འབྱོར་མཆོག་ཐོབ་ཆོས་ལྡན་གྲོགས་དང་བཅས། སངས་
རྒྱས་བསྟན་ལ་རིམ་བཞིན་སློབ་པ་དང་། འདུན་དང་བརྩོན་འགྲུས་བག་ཡོད་ལྡན་གྱུར་ཅིག །
འགྱུར་བའི་གཟུགས་བཟང་བ་དང༌། དཀོན་མཆོག་མཆོད་ཅིང་འདུལ་བྱ་རྗེས་སུ་འཛིན་
ཅེས་གསུངས་ཏེ་བྱང་ཆུབ་ཀྱི་སྤྱོད་པ་རླབས་ཆེན་སྤྱོད་ནུས་པའི་ཕྱིར་མ་འོངས་པའི་ཚེ་
རབས་ཀུན་ཏུ་གཞན་གྱིས་བཀུར་བར་འོས་པའི་རིགས་མཐོ་བ་དང་། གདུལ་བྱ་དང་བར་
པའི་ཡོ་བྱད་ལོངས་སྤྱོད་ཕུན་སུམ་ཚོགས་པ་དང་ལྡན་པ་ཡི་དལ་བརྒྱད་འབྱོར་བཅུ་ཚང་
བའི་ལུས་མཆོག་ཁོ་ན་ཐོབ་ཅིང་། ལྟ་སྤྱོད་སྨོན་ལམ་མཐུན་པའི་ཆོས་ལྡན་གྱི་གྲོགས་བཟང་
པོ་དང་བཅས་ཏེ་བྱང་ཆུབ་ཀྱི་སྤྱོད་པ་ལ་